Ea este cea mai bătrână persoană din lume. Maria a împlinit 117 ani și este activă pe rețelele de socializare
S-a năsuct în anul 1907 la San Francisco, în timpul celui de-al doilea val de ciumă bubonică. Are circa 16.000 de admiratori pe platforma X, unde le oferă detalii despre viața sa.
În perioada Primului Război Mondial, familia ei a decis să se întoarcă în Spania. În timpul călătoriei, pierderea tatălui și propriul accident care i-a afectat auzul la o ureche au fost doar începutul unor experiențe care au făcut-o să-și descopere puterea de a depăși provocările.
A supraviețuit celor două Războaie Mondiale, pandemiei de gripă spaniolă, Războiului Civil Spaniol și pandemiei de COVID-19.
La 117 ani, ea deține oficial titlul de cea mai bătrână persoană din lume, după ce călugărița Sora Andre a decedat la 118 ani, în ianuarie 2023.
Maria Branyas Morera continuă să fie o prezență activă pe rețelele sociale. "Bună dimineața, lume. Astăzi împlinesc 117 ani. Am ajuns atât de departe", a scris ea pe platforma X.
Ceea ce atrage atenția oamenilor de știință este starea excepțională de sănătate a Mariei, la o vârstă atât de înaintată. O echipă de cercetători, conduși de Manel Esteller, au observat că are o minte complet lucidă și nu prezintă nicio boală cardiovasculară, fapt rar întâlnit la persoanele în vârstă.
Maria Branyas Morera a fost de acord să participe la teste efectuate de oamenii de știință, sperând că rezultatele vor oferi informații valoroase despre secretele longevității. Motivată de dorința de a împărtăși aceste secrete cu lumea, ea speră că descoperirile ar putea contribui la o viață mai lungă și pentru alții, potrivit dailymail.co.uk., citat de antena3CNN.